
Obrazloženje financijskog plana OŠ Draškovec za 2026.
i projekcija plana za 2027. i 2028. godinu.
              

OŠ Draškovec izradila je Financijski plan za 2026. godinu i projekciju financijskog plana za 2027. i 2028. godinu.

U osnovnoj školi Draškovec obrazuju se učenici iz naselja Draškovec, Hemuševec, Oporovec i Ćukovec. Nastava je organizirana u jednoj smjeni u petodnevnom radnom tjednu.
Nastava je redovna, izborna, dodatna i dopunska te se izvodi prema nastavnim planovima i programima koje je donijelo Ministarstvo znanosti, obrazovanja i mladih te školskom kurikulumu. 
Školu polazi 100 učenika u 8 razrednih odjela.

Školske ustanove ne donose strateške već godišnje operativne planove prema planu i programu koje je donijelo Ministarstvo znanosti, obrazovanja i mladih.
Doneseni planovi odnose se na nastavnu, a ne fiskalnu (kalendarsku) godinu.
Obzirom da se u školskoj godini odvijaju različite aktivnosti gdje dolazi do pomaka u odnosu na financijski plan unutar školske godine, dolazi i do promjena u izvršavanju financijskog plana za fiskalne godine.
Prioritet školske ustanove je kvalitetan odgoj i obrazovanje učenika što se postiže i stalnim usavršavanjem nastavnika te podizanjem materijalnih i drugih uvjeta prema mogućnostima škole, na viši standard. Ulaganjem u obnovu škole dobiva se na modernizaciji izvođenja školskog nastavnog procesa te poboljšanja uvjeta boravka učenika u školskoj ustanovi.
U školi se nastoji održati kvalitetna komunikacija sa roditeljima, lokalnom upravom, vjerskom zajednicom te kulturnim i sportskim udrugama koje djeluju na području Grada Preloga.

Izvori sredstava za financiranje Škole su:

Opći prihodi i primici (izvor 111001) ostvareni od Međimurske županije, prihodi su za  financiranje projekta Škole jednakih mogućnosti, natjecanja te Građanskog odgoja i obrazovanja.
Međimurska županija sufinancira 10% troškova plaće pomoćnicima u nastavi učenicima s poteškoćama koji pohađaju Osnovnu školu Draškovec kao i naknadu za prijevoz i sva materijalna prava pomoćnika, dječji dar financira u 100% iznosu.
90% troškova za pomoćnike u nastavi financira se iz fondova EU i to 85 % iz izvora 561001 te 15% iz izvora 50121101.
 

U vlastite prihode (izvor 311001) uključeni su prihodi iznajmljivanja prostora školske sportske dvorane za vanjske korisnike. Iz tih prihoda financiraju se materijali i sredstva za održavanje prostora te troškovi tekućeg i investicijskog održavanja školske dvorane za potrebe vanjskih korisnika.
Za vlastite prihode i rashode, izrađuje se i posebni dokument Plan vlastitih prihoda i rashoda Osnovne škole Draškovec za 2026.

U prihode za posebne namjene (izvor 4310001) uključeni su prihodi za osiguranja učenika te prihodi učenika za sufinanciranje produženog boravka.
Prihodi su također iskazani na spomenutim izvorima financiranja 4310001.

Troškovi redovnog poslovanja financiraju se iz prihoda od strane Međimurske županije iz decentraliziranih sredstava (izvor 1110004 -35% i izvor 5011002 – 65 %).


Iz izvora financiranja ostalih pomoći (izvor 52101), od strane Ministarstva znanosti, obrazovanja i mladih, Škola ostvaruje prihod za plaće svih zaposlenika kao i naknadu za prijevoz i sva materijalna prava zaposlenika., za pokrivanje troškova za nabavu radnih udžbenika, prehrane učenika, dodatnih obrazovnih materijala, lektire te troškove nabave menstrualnih higijenskih potrepština  dok je izvor 52102  prihod za neradne udžbenike.
Od strane Grada Preloga (izvor 5242) ostvaruje se prihod za troškove produženog boravka te iz izvora 522 prihod za pograničnu suradnju, nagrade za najbolje učenike, dar učenicima povodom Sv. Nikole…

U rujnu 2025. godine, Škola je Ministarstvu znanja, obrazovanja i mladih prijavila 1 učenički projekt za koji se još čeka potvrda odobrenja za provođenje. 

Donacije su iskazane u izvoru financiranja 611.

Svi nastali neplanirani prihodi i rashodi u financijskom planu biti će uvršteni u rebalans proračuna tokom godine.

